สศค.มั่นค่าเงินบาทแข็งไม่กระทบเศรษฐกิจ-ส่งออก
สศค. มั่นใจค่าเงินบาทแข็งไม่สะเทือนส่งออก&nbsp;&nbsp; แนะให้ภาคเอกชนเร่งคืนหนี้ต่างชาติ&nbsp;&nbsp;
3 ก.ย. 2553

สศค. มั่นใจค่าเงินบาทแข็งไม่สะเทือนส่งออก   แนะให้ภาคเอกชนเร่งคืนหนี้ต่างชาติ  
นายสาธิต รังคสิริ ผู้อำนวยการสำนักงานเศรษฐกิจการคลัง (สศค.) กล่าวถึงกรณีที่เงินบาทแข็งค่าต่อเนื่องว่า เป็นการแข็งค่าขึ้นในทิศทางสอดคล้องกับสกุลเงินในภูมิภาค  เนื่องจากเศรษฐกิจยุโรปยังมีปัญหาขยายตัวได้ 3 % สหรัฐ ขยายตัวประมาณ 2.5%  ขณะที่ประเทศส่วนใหญ่ในเอเชียขยายตัว  7-10 %  จึงทำให้มีเงินทุนไหลเข้ามาในแถบภูมิภาคนี้ จึงไม่กระทบต่อศักยภาพการแข่งขัน  และการส่งออกของไทย
ทั้งนี้ การแข็งค่าของเงินบาทยังมีข้อดี โดยเฉพาะผู้ประกอบการที่มีภาระหนี้ต่างประเทศจะเป็นโอกาสในการเร่งรัดชำระหนี้คืน  เพราะภาระหนี้จะลดลง  รวมถึงผู้ประกอบการที่สั่งซื้อเครื่องจักรและวัตถุดิบราคาจะถูกลง  ทำให้มีต้นทุนลดลง  สำหรับการส่งออกในช่วง  2  ไตรมาสแรกนั้น  เติบโตมากกว่า 40 %  และเมื่อการส่งออกชะลอลงบ้างในช่วงครึ่งปีหลัง  เนื่องจากภาคอุตสาหกรรมมีสต็อกวัตถุดิบไปเต็มที่แล้ว แต่ทั้งปีเชื่อว่าการส่งออกยังจะขยายตัว  20%   อย่างไรก็ตามแม้ว่าภาคการส่งออกเฉลี่ยแม้จะได้รับผลกระทบก็ยังมีภาคการบริโภค  ภาคการลงทุนมาช่วยขับเคลื่อนเศรษฐกิจ   อีกทั้งในช่วงไตรมาสสุดท้ายมีปัจจับจากเทศกาลปีใหม่ คริสมาสต์ และการท่องเที่ยวจะเป็นแรงกระตุ้นการจับจ่ายใช้สอย
นายสาธิต กล่าวถึงรณีที่ศาลปกครองกลางมีคำวินิจฉัยปลดล็อค 74 โครงการอุตสาหกรรมในนิคมอุตสาหกรรมมาบตาพุดนั้นว่า   เป็นสัญญาณที่ดี  สร้างความเชื่อมั่นให้กับนักลงทุนต่างชาติ ดังนั้น  ช่วงครึ่งปีหลังน่าจะมีเงินลงทุนเข้ามาในไทยมากขึ้น และขณะนี้นักลงทุนมีความเชื่อมั่นการลงทุนในไทยมากขึ้นสะท้อนจากดัชนีตลาดหลักทรัพย์ที่มีการปรับขึ้นตลอด